มีเพศสัมพัน เดือนมีนา เดือนมีนาประจำเดือนไม่มา เดือนเมษาประจำเดือนมา แต่ตอนนี้ ประจำเดือน ไม่มา เกิดอะไรขึ้นค่ะะ
สวัสดีค่ะ การที่ประจำเดือนไม่มานานเกือบ 2 เดือน อาจเกิดได้จาก1. การตั้งครรภ์ เลือดที่ออกในเดือน เม.ย. อาจไม่ใช่ประจำเดือนก็ได้ เช่น อาจเป็นเลือดที่เกิดจากการมีภาวะแท้งคุกคามเกิดขึ้นชั่วคราว เป็นต้น2. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว3.มีภาวะถุงน้ำจำนวนมากในรังไข่(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป4. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้5.มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ6. มีพังผืดเกิดขึ้นในมดลูก จากการเคยมีมดลูกอักเสบ7. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นแนะนำให้ลองตรวจหาการตั้งครรภ์ดูก่อนค่ะ หากตรวจไม่พบ ให้รอประจำเดือนไปอีกซักระยะ หากประจำเดือนไม่มานานเกิน 3 เดือน ควรไปพบแพทย์เพื่อหาสาเหตุต่างๆ ดังที่กล่าวไปค่ะ